4. ΒΑΣΙΛΙΚΟΝ ΔΙΑΤΑΓΜΑ της 10/14 Δεκ. 1936  Περί της εν τω Πανεπιστημίω μετεκπαιδεύσεως πτυχιούχων δημοδιδασκάλων. Έχοντες υπ’ όψει το άρθρ. 2 του Νόμ. 2857 «περί προσόντων, διαβαθμίσεως και αποδοχών των Επιθεωρητών των Δημοτικών Σχολείων» ως ετροποποιήθη δια μεταγενεστέρων διατάξεων, προτάσει του Ημετέρου επί των Θρησκευμάτων και Παιδείας Υπουργού και μετά την γνώμην του Συμβουλίου Επικρατείας, απεφασίσαμεν και διατάσσομεν: Άρθρ.1.-«Η εν τω άρθρ. 2 του Νόμ. 2857/1922 προβλεπομένη διετής συμπληρωματική μετεκπαίδευσις πτυχιούχων δημ/λων εν τω Πανεπιστημίω περιλαμβάνει τα εξής μαθήματα  1)Ψυχολογίαν του αναπτυσσομένου ανθρώπου 2)Γενικήν Ψυχολογίαν, 3)Γενικήν Παιδαγωγικήν, 4)Γενικήν Διδακτικήν, 5)Ειδικήν Διδακτικήν, 6) Σωματολογίαν και Υγιεινήν του Παιδός 7)Αρχαία Ελληνικά, 8)Στοιχεία Πειραματικής Φυσικής μετά πειραμάτων χρησίμων εις την οικείαν διδασκαλίαν, εν τω Δημοτικώ Σχολείω 9)Στοιχεία ανοργάνου Χημείας μετά πειραμάτων χρησίμων εις την οικείαν διδασκαλίαν εν τω δημοτικώ σχολείω, 10)Στοιχεία Γεωλογίας και Ορυκτολογίας και αναφοράν προς την διδασκαλίαν εν τω δημοτικώ σχολείω, 11)Ζωολογίαν μετά παρατηρήσεων και πειραμάτων χρησίμων εις την οικείαν διδασκαλίαν εν τω δημοτικώ σχολείω,12)Βοτανικήν μετά παρατηρήσεων και πειραμάτων χρησίμων εις την οικείαν διδασκαλίαν εν τω δημοτικώ σχολείω.  Σελ. 267 Μετεκπαίδευση δημοδιδασκάλων 32.Γ.η.2-4 13)Γεωγραφίαν, 14)Εγκυκλοπαιδείαν της Γεωπονίας μετά πρακτικών εφαρμογών, 15)Ιστορίαν του Ελληνικού Πολιτισμού, 16)Νέαν Ελληνικήν Γλώσσαν και λογοτεχνίαν, 17)Ασκήσεις εις το ορθώς και Καλλιτεχνικώς απαγγελλείν, 18)Εισαγωγήν μετ’ εφαρμογών εις μεθόδους ερεύνης της Ψυχικής και Σωματικής αναπτύξεως του παιδός, 19)Θεραπευτικήν Παιδαγωγικήν, 20)Αγωγήν του Πολίτου, 21)Ιστορίαν της Παιδαγωγικής, 22)Σωματικήν Αγωγήν, 23)Ιχνογραφίαν, 24)Χειροτεχνίαν και 25) Μουσικήν». Το άρθρ.1 αντικατεστάθη ως άνω δια του Άρθρ.7.-1.«Η δοκιμασία των μετεκπαιδευομένων γίνεται μετά το πέρας της διετούς φοιτήσεως, εντός του πρώτου δεκαπενθημέρου του Ιουνίου, δυναμένη να αρχίση μετ’ απόφασιν του Υπουργού κατόπιν συμφώνου γνωματεύσεως του Ανωτ. Συμβουλίου Εκπαιδεύσεως και ενωρίτερον. Αύτη διεξάγεται ενώπιον τριμελούς επιτροπής αποτελουμένης εκ του Διευθυντού των σπουδών των μετεκπαιδευομένων, εντός των μελών του Ανωτάτου Συμβουλίου Εκπαιδεύσεως, οριζομένου υπό τούτου και του Διευθυντού του Πειραματικού σχολείου του Πανεπιστημίου». Η παρ. 1 ετροποποιήθη ως άνω δια του Β.Δ. 26 Μαΐου /19 Ιουν. 1939. 2.Έκαστος των υποψηφίων εξετάζεται εις τα κάτωθι μαθήματα. Α΄. Υποχρεωτικώς 1)Εις την Γενικήν Παιδαγωγικήν. 2)Εις την ψυχολογίαν του παιδός. 3)Εις την ειδική διδακτικήν. Β΄. Κατ’ εκλογήν ιδίαν Εις έν των μη υποχρεωτικών Παιδαγωγικών ή Παιδολογικών μαθημάτων ή την Υγιεινήν και εις τα μαθήματα του κύκλου της ειδικής ασχολίας του, εφ’ όσον εδιδάχθησαν ταύτα.  Εάν δε δεν εδιδάχθησαν τινά των μαθημάτων του κύκλου, τον οποίον εξέλεξεν ο εξεταζόμενος, εξετάζεται ούτος εις αναπλήρωσιν εις ισάριθμα άλλα μαθήματα εκ των μη υποχρεωτικών, εκλεγόμενα υπ’ αυτού. Άρθρ.8.-1.Απάντων των μαθημάτων τούτων εξέτασις είναι γραπτή. Οι κατά την δοκιμασίαν διδόμενοι βαθμοί είναι. Άριστα (10) και (9) λίαν καλώς (8 και 7), καλώς (6), Σχεδόν καλώς (5), Μετρίως (4, 3 και 2) Κακώς (1 και 0). Τα γραπτά βαθμολογούνται υπό τε του διδάξαντος το μάθημα και υπό των μελών της εξεταστικής Επιτροπής, του μέσου όρου των βαθμών τούτων θεωρουμένου ως βαθμού εκάστου μαθήματα. Εν τη εξαγωγή των μέσων όρων, αν προκύπτη αριθμός μικτός, το κλάσμα τούτο επί μεν των βαθμών των κατωτέρων του 6 παραλείπεται, οιονδήποτε και αν είναι, επί δε των ανωτέρων του 6, αν μεν είναι μεγαλύτερον του ημίσεος της ακεραίας μονάδος, λογίζεται ως μία ακεραία μονάς, αν δε είναι ίσον ή μικρότερον τούτων παραλείπεται. Ο βαθμός εκάστου μαθήματος αναγράφεται υπό το γραπτόν δοκίμιον ολογράφως και αριθμητικώς και μονογραφείται υπό του βαθμολογούντος. 2.Οι βαθμοί οι διδόμενοι εις τα διάφορα μαθήματα και τα τελικά αποτελέσματα καταχωρίζονται εις ειδικόν βιβλίον της βαθμολογίας των δοκιμαζομένων, όπερ τηρείται υπό του Προέδρου του Εκπαιδευτικού Συμβουλίου της δημοτικής εκπαιδεύσεως και παραμένει ως και τα γραπτά δοκίμια εις τα αρχεία αυτού. 3.Έκαστος των εξεταζομένων καταβάλλει εις τον Πρόεδρον της εξεταστικής επιτροπής ως εξέταστρα των μελών δι’ έκαστον των μελών της επιτροπής και έκαστον των εξεταζομένων μαθημάτων τα καθωρισμένα δια τας επί πτυχίω εξετάσεις των τελειοφοίτων της Φιλοσοφικής Σχολής. Άρθρ.9.-1.Δύνανται ν’ απαλλαγώσι της εξετάσεως εις έν των προαιρετικών μαθημάτων οι κατά τον χρόνον της μετεκπαιδεύσεως αυτών εκπονήσαντες διατριβήν Παιδαγωγικήν ή εργασίαν Πειραματικήν εν τω Εργαστηρίω της Πειραματικής Παιδαγωγικής, μη υπερβαίνουσαν τας 40 δακτυλογραφημένας σελίδας, αν αύτη τύχει της εγκρίσεως του Διευθυντού των σπουδών. Εν τη περιπτώσει ταύτη ο βαθμός ο διδόμενος υπό του Διευθυντού εις την γενομένην εργασίαν προστίθεται ως μερικός βαθμός εις την γενικήν βαθμολογίαν. Η εν λόγω ερΣελ. 269 Μετεκπαίδευση δημοδιδασκάλων 32.Γ.η.4 γασία κατατίθεται εις τα αρχεία της μετεκπαιδεύσεως. 2.Το θέμα της εργασίας ταύτης εκλέγεται ελευθέρως υπό του υποψηφίου εκ πλειόνων θεμάτων, διδομένων υπό του Διευθυντού των σπουδών ήδη κατά το πρώτον έτος της μετεκπαιδεύσεως αυτού, και δή το βραδύτερον εντός του τελευταίου δεκαπενθημέρου προ της λήξεως των μαθημάτων, παραδίδεται δε η εργασία έτοιμη υπό του υποψηφίου εις τον Διευθυντήν το βραδύτερον μέχρι της 15 Ιανουαρίου του 2ου έτους της φοιτήσεως αυτού. Άρθρ.10.-1.Ως επιτυχόντες εις τας εξετάσεις θεωρούνται οι λαμβάνοντες τουλάχιστον βαθμόν «Καλώς» (6 πλήρες) εις πάντα τα μαθήματα, εις τα οποία εξετάσθησαν. Ο λαβών κατώτερον βαθμόν εις έν ή πλείονα μαθήματα υποχρεούται να επανεξετασθή εις αυτά κατά τας επί πτυχίω εξετάσεις των μετεκπαιδευομένων του επόμενου έτους, λαμβάνων άδειαν είκοσιν ημερών. Οι μη προσερχόμενοι προς επανεξέτασιν λογίζονται ως αποτυχόντες. Οι κατά την επανεξέτασιν λαβόντες βαθμόν κατώτερον του «Καλώς» εις πλείονα των δύο μαθημάτων απορρίπτονται. Ωσαύτως απορρίπτονται οι μη τυχόντες γενικού βαθμού καλώς (6 πλήρους). Εισάγονται δε ούτοι, ως και οι μη προσελθόντες εις επανεξέτασιν υπό του Εκπαιδευτικού Συμβούλου του μετέχοντος της εξεταστικής επιτροπής, εις το Εκπαιδευτικόν Συμβούλιον της Δημοτικής εκπαιδεύσεως, όπερ δύναται να επιβάλη εις αυτούς ποινήν απολύσεως από 15 ημερών έως τριών μηνών. Μετεκπαιδευόμενος μη προσελθών εις τας εξετάσεις του Ιουνίου ή διακόψας αυτάς συνεπεία νόσου, βεβαιουμένης δια πιστοποιητικού σχολιάτρου, ή εν ελλείψει τούτου δι’ ενόρκου πιστοποιητικού δύο ιδιωτών ιατρών, προσκομιζομένου κατά τον χρόνον των εξετάσεων του Ιουνίου δύναται να εξετασθή κατά τας εξετάσεις του Ιουνίου του επομένου ή του μεθεπομένου έτους εις πάντα τα μαθήματα, λαμβάνων άδειαν 20ήμερον. Τα της επιτυχίας του κατά την εξέτασιν ταύτην διέπονται υπό των διατάξεων των άρθρ. 7, 8, 9, και 10. «Η προθεσμία δια την επί πτυχίω εξέτασιν μετεκπαιδευθέντων δημοδιδασκάλων, οι οποίοι δεν ηδυνήθησαν συνεπεία παρεμπεσούσης στρατεύσεώς των ή δι’ αποδεδειγμένους λόγους υγείας, κρινομένους υπό της εξεταστικής επιτροπής, να προσέλθωσιν εις τας κατά τον Ιούνιον εξετάσεις ή διέκοψαν ταύτας δια την αυτήν αιτίαν, παρατείνεται επί έν έτος από της άρσεως του λόγου, δι’ ον δεν ηδυνήθησαν να υποστούν την εξέτασιν. Ούτοι εξετάζονται, κατόπιν αιτήσεώς των, εις χρόνον οριζόμενον  Σελ. 270 υπό της εξεταστικής επιτροπής εντός της ανωτέρω προθεσμίας, λαμβάνοντες τη αιτήσει των κανονικήν άδειαν. Προκειμένου περί των δημοδιδασκάλων, οι οποίοι δια τους ανωτέρω λόγους δεν ηδυνήθησαν να υποστούν εξέτασιν ή διέκοψαν ταύτην κατά το μέσον προ της ισχύος του παρόντος, υφίστανται την επί πτυχίω εξέτασιν εντός έτους από της ισχύος του παρόντος υπό τους αυτούς ως ανωτέρω όρους». Η εντός « » παράγραφος προστεθείσα δια του Β.Δ. 24/31 Μαΐου 1937 αντικατεστάθη ως άνω δια του Β.Δ. 12/19 Ιουν. 1940. Άρθρ.11.-Εις έκαστον των επιτυχόντων παρέχεται πτυχίον, εκδιδόμενον υπό του Υπουργού Παιδείας επί τη βάσει του πίνακος των αποτελεσμάτων υποβαλλομένου υπό του Προέδρου της εξεταστικής Επιτροπής. Το πτυχίον φέρει τον τίτλον «πτυχίον μετεκπαιδεύσεως δημοδιδασκάλων εν τω Πανεπιστηνίω». Αναγράφονται δ’ εν αυτώ οι μερικοί βαθμοί των διαφόρων μαθημάτων και ο γενικός βαθμός. Ο τύπος του πτυχίου κανονίζεται δι’ Υπουργικής πράξεως. Πάσα διάταξις αντικειμένη εις τας του παρόντος καταργείται. Εις τον αυτόν επί των Θρησκευμάτων και Παιδείας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. άρθρ. 1 Β.Δ. 19 Δεκ. 1955/4 Φεβρ. 1956. Άρθρ.2.-1.Η διδασκαλία των μαθημάτων τούτων διεξάγεται εν τω Πανεπιστημίω ή αναλόγως των αναγκών της διδασκαλίας και εν άλλοις ανωτέροις ιδρύμασιν ή από κοινού μετά των φοιτητών του Πανεπιστημίου, ή και εν ιδιαιτέραις ώραις.  2.«Εκ των ανωτέρω αναγραφομένων μαθημάτων οι μετεκπαιδευόμενοι παρακολουθούσιν εν τω Πανεπιστημίω από κοινού μετά των φοιτητών αυτού τα επόμενα μαθήματα: 1)Ψυχολογίαν Γενικήν. 2)Ψυχολογίαν του αναπτυσομένου ανθρώπου, ως εν τω άρθρω 1 αύτη ορίζεται, 3)Γενικήν Παιδαγωγικήν, 4)Γενικήν Διδακτικήν». Η παρ. 2 αντικατεστάθη ως άνω δια του άρθρ. 2 Β.Δ. 24 Ιουλ. /9 Σεπτ. 1950. 3.Η ιδιαιτέρα διδασκαλία ανατίθεται δια πράξεως του Υπουργού επί της Παιδείας και των Θρησκευμάτων εις Καθηγητάς των οικείων μαθημάτων εν τω Πανεπιστημίω ή άλλαις ανωτέραις Σχολαίς ή εις εκπαιδευτικούς συμβούλους, ή εις επιμελητάς Πανεπιστημιακών εργαστηρίων ή και εις άλλα ειδικά πρόσωπα. Άρθρ.3.-1.Την διεύθυνσιν των σπουδών των μετεκπαιδευομένων έχει ο εν τω Πανεπιστημίω Αθηνών τακτικός Καθηγητής της Παιδαγωγικής, τον οποίον οι μετεκπαιδευόμενοι παρακολουθούσιν από κοινού μετά των φοιτητών διδάσκοντα εν τω Πανεπιστημίω τα επόμενα μαθήματα. 1)Σωματολογίαν του παιδός, 2)Ψυχολογίαν του παιδός, 3)Ψυχο-λογίαν των παρά τοις παισίν ατομικών διαφορών, 4)Γενικήν Παιδαγωγικήν και 5)Γενικήν Διδακτικήν. Σελ. 268 2.Υπό την εποπτείαν αυτού προσέτι ασκούνται οι μετεκπαιδευόμενοι εν τω Εργαστηρίω της Πειραματικής και εν Πειραματικώ σχολείω του Πανεπιστημίου εις παιδολογικάς παρατηρήσεις και μετρήσεις και την εφαρμογήν καθόλου των μεθόδων της επιστημονικής παιδαγωγικής ερεύνης ως και εις τους τρόπους της αγωγής και διδασκαλίαν των παίδων. 3.Περαιτέρω ο Διευθυντής των σπουδών παρακολουθεί την εφαρμογήν του παρόντος Διατάγματος, συνεννοείται μετά των διδασκόντων περί του καρποφορωτέρου τρόπου της διδασκαλίας των μαθημάτων αυτών, τηρεί βιβλίον εγγραφής των μετεκπαιδευομένων, πρωτόκολλον εισερχομένων και εξερχομένων εγγράφων μεταικπαιδεύσεως και βιβλίον των αποτελεσμάτων των εξετάσεων, υπογράφει τας καταστάσεις και λοιπά έγγραφα τα σχετικά προς την μισθοδοσίαν των μετεκπαιδευομένων, υποβάλλει εις το Υπουργείον τ’ αποτελέσματα των επί πτυχίω εξετάσεων των μετεκπαιδευομένων, υποδεικνύει εις αυτό τα ληπτέα μέτρα προς πληρεστέραν λειτουργίαν του θεσμού, προεδρεύει της επιτροπής, ήτις διενεργεί τας επί πτυχίω εξετάσεις των μετεκπαιδευομένων και εποπτεύει τους σπουδάζοντας. Άρθρ.4.-Οιμετεκπαιδευόμενοι οφείλουσι να ευρίσκωνται εις Αθήνας εντός του πρώτου πενθημέρου του Οκτωβρίου. Ο δι’ οιονδήποτε λόγον μη δυνηθείς να προσέλθη προς εγγραφήν εις την μετεκπαίδευσιν μέχρι τέλους Νοεμβρίου ως και ο αποσχών των μαθημάτων πέραν των τριών μηνών στερείται του δικαιώματος της μετεκπαιδεύσεως κατά το έτος τούτο και επανέρχεται εις την θέσιν, εν τη οποία υπηρετεί. Δύναται όμως δια πράξεως του Εκπαιδευτικού Συμβουλίου της Δημοτικής εκπαιδεύσεως να επιτραπή εις τους τοιούτους όπως μετάσχωσι της μετεκπαιδεύσεως κατά το επόμενον Πανεπιστημιακόν έτος, εάν το κώλημα αυτών προήλθεν εξ ασθενείας νομίμως πιστοποιουμένης. Άρθρ.5.-Το πρόγραμμα των σπουδών της μετεκπαιδεύσεως περιλαμβάνει μαθήματα μονοετούς ή διετούς κύκλου διδασκαλίας, άτινα διδάσκονται μίαν ή πλείονας ώρας καθ’ εβδομάδα. Το πρόγραμμα τούτο και την διάρκειαν της διδασκαλίας εκάστου μαθήματος κανονίζει ο Διευθυντής των σπουδών εν συνεννοήσει μετά των διδασκόντων. 32.Γ.η.4 Μετεκπαίδευση δημοδιδασκάλων Άρθρ.6.-«1.Οι μετεκπαιδευόμενοι υποχρεούνται να παρακολουθώσιν ανελλιπώς άπαντα τα εν τω προγράμματι ανεγεγραμμένα μαθήματα και τας συναφείς ασκήσεις, εξαιρέσει των μαθημάτων 1)Ιχνογραφίας, 2)Χειροτεχνίας και 3)Μουσικής εξ ων ο μετεκπαιδευόμενος οφείλει να παρακολουθήση υποχρεωτικώς μόνον έν εξ αυτών κατ’ ελευθέραν εκλογήν υποβάλλων προς τούτο μετά την έναρξιν των μαθημάτων εκάστου Ακαδημαϊκού έτους σχετικήν δήλωσιν. 2.«Έκαστος των μετεκπαιδευομένων κατά το τέλος του πρώτου έτους φοιτήσεως αυτού δηλοί εγγράφως εις τον Διευθυντήν των σπουδών εις τινά εκ των κατωτέρω μνημονευομένων κύκλων μαθημάτων επιθυμεί να ασχοληθή ειδικώτερον, εις το μάθημα δε του κύκλου τούτου και θα εξετασθή μετά των υποχρεωτικών μαθημάτων κατά τας επί πτυχίω εξετάσεις του.  3.Τα εν τω άρθρ. 1 αναφερόμενα μαθήματα εξαιρουμένων των Ψυχολογικών, Παιδολογικών, Παιδαγωγικών και Υγιεινής απαρτίζουσι τους κάτωθι τρεις κύκλους. 1ος Κύκλος. Στοιχείο Φυσικής Πειραματικής, Στοιχείο Ανοργάνου Χημείας, Γεωγραφίας και Στοιχεία Μετεωρολογίας. 2ος Κύκλος. Στοιχεία Γεωλογίας και Ορυκτολογίας, Ζωολογίας, Βοτανική, Εγκυκλοπαιδεία της Γεωπονίας. 3ος Κύκλος. Ιστορία του Ελληνικού Πολιτισμού, Ελληνική γλώσσα και λογοτεχνία και Αρχαία Ελληνικά». Το άρθρ. 6 αντικατεστάθη ως άνω δια του άρθρ. 2 Β.Δ. 19 Δεκ. 1955/4 Φεβρ. 1956  